September | 2009 | Boendoe se blog argief
Gesoek: geskikte teef
Hierdie storie het my laat grinnik.
Chris is ‘n vreeslike rustige en besadige mens. Ek het hom nog nooit kwaad gesien nie, maar ek vermoed hy sal soos ‘n landmyn ontplof as jy sy moer suur maak. As hy praat, is dit op ‘n afgemete manier. Niemand is onder enige wanindruk as Chris klaar gepraat het nie. Hy maak doodseker jy verstaan hom 100% persent.
Hy vertel dat hy op ‘n keer ‘n opregte een-of-ander reun gehad het. (Die ras ontgaan my nou.) Hy wou dolgraag babatjies van die hond gehad het, maar kon nie ‘n geskikte teef kry nie. So gaan sy soektog voort. Eendag, na werk, gee sy vrou hom ‘n telefoonnommer en sê dat diè mense ‘n teef het wat toevallig ook op hitte is.
Chris stap slaapkamer toe, gaan sit op sy bed en trek sy skoene uit. Baie in sy skik dat hy uiteindelik ‘n teef in die hande gaan kry, skakel hy die nommer sommer daar en dan. Heeltemal onbewus van sy vrou en skoonsuster wat met ingehoue asems in die gang staan en luister.
‘n Vrou antwoord. Chris, met sy goeie opvoeding en duidelik stemtoon: “Goeienaand dame. My naam is Chris du Toit. Ek verstaan u het ‘n teef op hitte beskikbaar?” Die vrou gee een groot swetswoord en gooi die foon in sy ore neer. Chris sit terug, vee die sweet van sy voorkop met sy sakdoek af, en bekyk die telefoon. Haal diep asem en skakel weer.
“Eh, dame, ek weet nie wat die probleem is nie, maar ek skakel in verband met ‘n teef wat u geadverteer het?” Ek glo nie hy het ooit ‘n antwoord gekry voor die telefoon weer neergeplak is in sy ore nie. Dis toe dat sy vrou en skoonsuster uitbars van die lag.
Hulle het die nommer van ‘n ‘escort agency’ vir hom gegee.
By boends 3 Kommentare
Skud die vere reg vir groot dinge
Nou ja, nadat Jaco my herinner het dat ek die naweek moet gaan registreer as kieser, het ek besef ek het nie ‘n idee wààr in my valley ek dit moet gaan doen nie. Gelukkig het die IEC ‘n webwerf waar jy kan gaan kyk of jy (a) wel geregistreer is, en indien wel, waar, en (b) waar jy moet gaan registreer indien jy nie op die kieserslys is nie. (of nie meer bly in die distrik waar jy geregistreer is nie)
So ja, ek is vuur en vlam. Ek gaan definitief Saterdag die paar meter aflê na die laerskool om te gaan registreer. Soos iemand by die Wosonki’s gesê het: Dit behoort nie net jou demokratiese reg te wees nie, maar ook jou demokratiese verantwoordelikheid.
Ja, ek voel ietwat melankolies, maar is erg skaam oor die plassie selfbejammering waarin ek gisteraand gerol het.
Neil Diamond…wat kan ek sê? Die ou praat met my binnegoed, en hierdie nuwe een van hom is die een waarna ek nou dag en nag luister. Lees die woorde…dis pragtig!